3.  การประกอบธุรกิจของแต่ละสายการผลิต

  3.1 ลักษณะผลิตภัณฑ์แต่ละสายการผลิต

ก. โรงพยาบาลมหาชัย , โรงพยาบาลมหาชัย 2 , โรงพยาบาลแม่กลอง 2 ,

  โรงพยาบาลเพชรรัชต์ และ โรงพยาบาลมหาชัย 3

-   บริษัทและโรงพยาบาลในเครือเปิดให้บริการผู้ป่วยตลอด 24 ชั่วโมง ดังนี้.-

  1. ผู้ป่วยนอก (Out Patient Department)

  2. ผู้ป่วยใน (In Patient Department)

3.  ฝ่ายสนับสนุน ช่วยในการวินิจฉัยและรักษา เช่น ฝ่ายเภสัชกรรม, เอกซเรย์/แล็บ,

  ฝ่ายโภชนาการ ฯลฯ

+----------------------------+---------+---------+---------+---------+
| ความสามารถในการรักษาพยาบาล  | ร       | ร       | รพ      | รพ.     |
|                            | พ.มหาชัย | พ.มหาชัย | .แม่กลอง | เพชรรัชต์ |
|                            |         | 2       |         |         |
+----------------------------+---------+---------+---------+---------+
| -   คนไข้นอก                |         |         |         |         |
+----------------------------+---------+---------+---------+---------+
| จำนวนห้องตรวจ               | 36      | 28      | 7       | 22      |
+----------------------------+---------+---------+---------+---------+
| ความส                      | 525,600 | 408,800 | 102,200 | 321,200 |
| ามารถในการรักษาพยาบาล/ราย/ปี |         |         |         |         |
+----------------------------+---------+---------+---------+---------+
| จำนวนคนไข้ที่เข้ารับการรักษาจริง  | 318,447 | 368,872 | 56,284  | 127,406 |
+----------------------------+---------+---------+---------+---------+
| อัตราการใช้กำลังการผลิต (%)    | 61      | 90      | 55      | 40      |
+----------------------------+---------+---------+---------+---------+
| -   คนไข้ใน                 |         |         |         |         |
+----------------------------+---------+---------+---------+---------+
| จำนวนเตียงคนไข้ทั้งหมด         | 180     | 120     | 60      | 100     |
+----------------------------+---------+---------+---------+---------+
| จำนวนเตียงคนไข้ที่เปิดให้บริการ   | 180     | 120     | 45      | 100     |
+----------------------------+---------+---------+---------+---------+
| ค                          | 65,700  | 43,800  | 16,425  | 36,500  |
| วามสามารถในการรักษาพยาบาล/ปี |         |         |         |         |
+----------------------------+---------+---------+---------+---------+
| จำนวนวันที่เข้ารับการรักษาจริง    | 29,588  | 31,488  | 8,372   | 17,170  |
+----------------------------+---------+---------+---------+---------+
| อัตราการใช้กำลังการผลิต (%)    | 45      | 72      | 51      | 47      |
+----------------------------+---------+---------+---------+---------+

-   โรงพยาบาลให้บริการรักษาพยาบาลโดยคณะแพทย์ประจำและแพทย์ผู้เชี่ยวชาญเฉพาะโรคสาขาต่าง
    ๆ ดังนี้.-

  ---------------------- ----------------------- -------------------------
  1. อายุรกรรม            2. ศัลยกรรม              3. กุมารเวชกรรม

  4. สูตินารีเวช            5. ศัลยกรรมกระดูก-ข้อ      6. หูคอจมูก

  7. จักษุวิทยา             8. โรคหัวใจ              9. โรคไต

  10. ผิวหนัง              11. โลหิตวิทยา            12. ศัลยกรรมช่องอก/หัวใจ

  13. ศัลยกรรมตกแต่ง       14. ศัลยกรรมทางเดินปัสสาวะ 15. ศัลยกรรมประสาทและสมอง

  16. จิตเวช              17. วิสัญญี                18. ทันตกรรมทุกสาขา
  ---------------------- ----------------------- -------------------------

-   บริการรักษาพยาบาลพิเศษต่าง ๆ

1.  การผ่าตัดหัวใจ (Open Heart Surgery)

2.  การผ่าตัดด้วยกล้องวีดีทัศน์ (Laparoscopic Surgery)

3.  การสวนหัวใจและการทำบัลลูน (Cardiac Catheterization)

4.  Prostatic Laser Surgery

5.  Arthroscopic Surgery

6.  Neuro Angio Intervention

7.  Endoscopic Surgery

8.  Aesthetic Laser Center

9.  ICU (Intensive Care Unit) , CCU (Cardiac Care Unit)

-   เครื่องมือและอุปกรณ์ทางการแพทย์

1.  เครื่องตรวจสมรรถภาพหัวใจ (Exercise Stress Test)

2.  เครื่องตรวจหลอดเลือดแบบสองระนาบ (Biplane Universal Angiography System)

3.  เครื่องตรวจหัวใจด้วยคลื่นเสียงความถี่สูง (Echocardiogram)

4.  เครื่องตรวจคลื่นไฟฟ้าหัวใจ (E.K.G.)

5.  เครื่องบันทึกคลื่นไฟฟ้าหัวใจติดตัว (Holter Monitoring)

6.  เครื่องเฝ้าติดตามการทำงานของหัวใจ (Intensive Cardiac Monitor)

7.  เครื่องอัลตร้าซาวด์ (Ultrasound)

8.  เครื่องเอกซเรย์คอมพิวเตอร์ (Multislice CT)

9.  เครื่องเอกซเรยซีอาร์ม (C – Arm Radiology)

10. กล้องจุลศัลยกรรม (Microsurgery)

11. เครื่องเลเซอร์ตา (Laser Therapy)

12. เครื่องคาร์บอนไดออกไซด์เลเซอร์ (CO₂ Laser)

13. เครื่องแลปพาโรสโคป (Laparoscope)

14. กล้องส่องระบบทางเดินอาหาร (Gastroscope/Colonoscope/ERCP)

15. กล้องส่องระบบลำไส้เล็ก (Duodenoscope)

16. กล้องส่องระบบลำไส้ใหญ่ (Colonoscope & Sigmoidscope)

17. กล้องส่องกระเพาะปัสสาวะและท่อทางเดินปัสสาวะ (Cystoscope)

18. กล้องส่องตรวจท่อไต (Ureteroscope/Uretero)

19. กล้องส่องตรวจช่องปาก ช่องคอ สายเสียง กล่องเสียง (Laryngoscope)

20. กล้องส่องตรวจโพรงจมูก กล่องเสียง และหลอดอาหารส่วนต้น ( Flexible Fiberophic
    Naso Pharyngoscope)

21. กล้องส่องหลอดลม (Broncoscope)

22. กล้องส่องข้อ (Arthoscope)

23. เครื่องไตเทียม (Hemodialysis)

24. เครื่องสลายนิ่วด้วยระบบช็อคเวฟ (ESWL)

25. เครื่องแมมโมแกรม (Mammogram)

26. เครื่องผ่าตัดตาต้อกระจกด้วยคลื่นเสียง (Phacoemulsification)

27. เครื่องเอกซ์เรย์จัดฟัน (Panorama)

28. เครื่องปอด-หัวใจเทียม (Heart Lung Machine)

29. เครื่องวัดอัตราการไหลของปัสสาวะ (Uroflow Computer Desktop)

30. เครื่องเลเซอร์ทำหน้าใส (Spectra VRM III, IPL Laser)

31. เครื่องยกกระชับผิว (RF)

32. รถ Mobile CCU

ข. บริษัท แพทย์ไทย 88 จำกัด

-   วัตถุประสงค์หลักของการจัดตั้งบริษัท เพื่อดำเนินจัดซื้อยาและเวชภัณฑ์ให้กับโรง

พยาบาลในเครือทุกแห่ง ,อีกส่วนหนึ่งเพื่อจำหน่ายให้กับคลินิก หรือ โรงพยาบาลนอกเครืออื่น ๆ
นอกจากนี้ก็มี

บริการรถเอกซเรย์/แล็บ เพื่อตรวจสุขภาพนอกสถานที่ ตามโรงงาน, โรงเรียน
และสถานพยาบาลต่าง ๆ และเป็นผู้

บริหารงานห้องประชุมและจัดเลี้ยงของ โรงพยาบาลมหาชัย

โครงสร้างรายได้ ยาและเวชภัณฑ์ แยกตามกลุ่มลูกค้า (หน่วย : ล้านบาท)

  ----------------- -------- -------- -------- -------- -------- --------
                    2551              2550              2549     

  รายการ            มูลค่า     %        มูลค่า     %        มูลค่า     %

  กลุ่มบริษัทในเครือ     163.93   98.87    151.98   98.53    156.26   98.45

  กลุ่มนอกเครือ        1.87     1.13     2.27     1.47     2.46     1.55

  รวม               165.80   100.00   154.25   100.00   158.72   100.00
  ----------------- -------- -------- -------- -------- -------- --------

  3.1.1 สิทธิในการประกอบธุรกิจ

  บัตรส่งเสริมการลงทุนจากคณะกรรมการส่งเสริมการลงทุน

  ----------------------- --------------- --------------------------------
  บริษัท/จำกัด               บัตรส่งเสริมเลขที่   สิทธิประโยชน์ที่เหลืออยู่

  โรงพยาบาลมหาชัย (มหาชน)  1038/2535       ---

  เพชรเกษมเวชกิจ           1059/2536       ---

  โรงพยาบาลแม่กลอง         1116/2535       ---

  เพชรบุรีเวชกิจ             1660/2537       ---
  ----------------------- --------------- --------------------------------

3.  การตลาดและภาวะ การแข่งขัน

3.2.1 กลยุทธทางการตลาด

1.  คุณภาพการให้บริการ บริษัทฯให้ความสำคัญกับมาตรฐานการรักษาพยาบาล นอกจาก

แพทย์ประจำเต็มเวลาที่มีอยู่
ยังมีแพทย์เฉพาะทางหลากหลายสาขาจากโรงพยาบาลขนาดใหญ่ของภาครัฐหลายแห่งมาให้การรักษาพยาบาล
ซึ่งแพทย์จากโรงพยาบาลภาครัฐเหล่านี้ได้สั่งสมประสบการณ์การรักษาพยาบาลจากคนไข้จำนวนมากของโรงพยาบาลภาครัฐ
และยังมีโอกาสได้เรียนรู้วิทยาการและเทคโนโลยีใหม่ ๆ ทางการแพทย์อย่างต่อเนื่อง
เมื่อผนวกกับเครื่องมือและอุปกรณ์ทางการแพทย์ของบริษัทที่มีการปรับเปลี่ยนให้ทันสมัยอยู่ตลอดเวลา
จึงทำให้การวินิจฉัยโรคเป็นไปอย่างมีคุณภาพ

2.  เครือข่ายการให้บริการ บริษัทฯกระจายการให้บริการลูกค้ากลุ่มเป้าหมายได้หลากหลาย

ประเภทและรายได้ โดยมีโรงพยาบาลในเครือจำนวน 4 แห่ง
และคลินิกเครือข่ายหลายแห่งตั้งอยู่ในแหล่งชุมชนต่าง ๆ
ครอบคลุมพื้นที่ตั้งแต่เขตกรุงเทพฯตอนใต้ถึงอำเภอหัวหิน จังหวัดประจวบคีรีขันธ์
ในปีที่ผ่านมาบริษัทได้ลงทุนในการติดตั้งระบบ software : Trackcare web version และ
ระบบ PACS (Picture Archiving and Communication System)
เพื่อปรับเปลี่ยนฐานข้อมูลทั้งหมดของคนไข้และข้อมูลภายในของบริษัทและบริษัทในเครือทุกแห่งให้เป็นระบบเดียวกัน
ระบบดังกล่าวปัจจุบันอยู่ระหว่างการพัฒนาและปรับปรุง
และเมื่อเสร็จสมบูรณ์แล้วจะเอื้อประโยชน์ด้านการส่งข้อมูลประวัติคนไข้ให้กับโรงพยาบาลในเครือทุกแห่ง

3.  การจัดกิจกรรมทางการตลาด ภายใต้สถานการณ์ภาวะเศรษฐกิจที่ไม่แน่นอน
    แต่สถานการการแข่งขันเป็นอย่างรุนแรง
    กิจกรรมทางการตลาดจึงเป็นกลยุทธที่สำคัญในการสื่อสารสู่กลุ่มลูกค้า
    เพื่อสร้างมูลค่าเพิ่มและภาพลักษณ์ของโรงพยาบาล บริษัทมุ่งทำตลาดตามประเภทของลูกค้า
    โดยการโฆษณาประชาสัมพันธ์ผ่านสื่อต่าง ๆ การจัดโปรแกรมเหมาจ่ายต่าง ๆ
    รวมถึงโปรแกรมการลดราคาหรือราคาพิเศษ

4.  งานบริการสังคม
    บริษัทตระหนักดีว่าธุรกิจของบริษัทก่อตั้งขึ้นและสามารถดำเนินการเติบโตมาได้จนถึงปัจจุบัน
    เนื่องจากโอกาสที่ได้รับจากคนในชุมชนหรือพื้นที่
    บริษัทฯจึงพยายามพัฒนาศักยภาพทางการแพทย์ให้ทันกับความก้าวหน้าทางเทคโนโลยีอยู่ตลอดเวลา
    เพื่อยังประโยชน์ให้กับประชาชนในพื้นที่
    บริษัทมีโครงการจะร่วมลงทุนในการเปิดศูนย์ตรวจวินิฉัยโรค
    ด้วยเครื่องสร้างภาพด้วยสนามแม่เหล็กไฟฟ้า (MRI)
    เพื่อให้บริการทางการแพทย์แก่ประชาชนในพื้นที่สาธารณสุขเขต 5 (เขต 7 เดิม)
    ซึ่งประกอบด้วย จังหวัดสมุทรสาคร สมุทรสงคราม เพชรบุรี และประจวบคีรีขันธ์
    เพื่อให้สอดคล้องกับนโยบายของภาครัฐที่ต้องการให้คนในพื้นที่พึ่งพาตนเอง
    และให้ภาครัฐและเอกชนใช้ทรัพยากรร่วมกันเพื่อลดการซ้ำซ้อนในการลงทุนฯ และเมื่อวันที่ 21
    มกราคม 2552 นพ.ปราชญ์ บุณยวงศ์วิโรจน์ ปลัดกระทรวงสาธารณสุข
    ได้มาเป็นประธานในพิธีลงนามสัญญาบันทึกเจตจำนงว่าด้วยความร่วมมือระหว่างภาครรัฐและภาคเอกชนในการจัดบริการดังกล่าว

  3.2.2 สภาพการแข่งขัน

1.  โรงพยาบาลเอกชน จากภาวะเศรษฐกิจในปีที่ผ่านมา มีผลต่อกำลังซื้อของประชาชน

ลูกค้าส่วนหนึ่งเปลี่ยนไปใช้บริการสถานพยาบาลที่ราคาถูกกว่า ไม่ว่าจะเป็นโรงพยาบาลรัฐบาล,
โรงพยาบาลเอกชนขนาดเล็กหรือกลาง รวมถึงคลินิกต่าง ๆ
และส่วนหนึ่งได้เปลี่ยนการใช้บริการจากโรงพยาบาลเอกชนในกรุงเทพฯมาใช้โรงพยาบาลเอกชนในแถบชานเมือง
แต่ก็มีกลุ่มคนไข้ที่มีรายได้ระดับปานกลางถึงสูง ซึ่งไม่ได้รับผลกระทบจากภาวะดังกล่าว
การแข่งขันจึงค่อนข้างรุนแรงเพื่อรักษากลุ่มลูกค้าที่มีอยู่เดิม
ขณะเดียวกันก็ต้องแสวงหากลุ่มลูกค้าใหม่เพิ่มขึ้นด้วย
บริษัทจึงต้องเตรียมความพร้อมที่จะรับลูกค้าที่จะเปลี่ยนจากโรงพยาบาลเอกชนขนาดใหญ่ในกรุงเทพฯมาใช้บริการที่โรงพยาบาล
และหาวิธีป้องกันไม่ให้ลูกค้าที่มีอยู่เปลี่ยนไปใช้โรงพยาบาลรัฐบาลหรือโรงพยาบาลเอกชนที่มีค่ารักษาถูกกว่า
บริษัทฯจึงได้จ้างบริษัทภายนอกทำแบบสำรวจความคิดเห็นและวิจัยพฤติกรรมของลูกค้ากลุ่มเป้าหมายซึ่งเป็นประชากรในพื้นที่
เพื่อใช้เป็นข้อมูลในการวางแผนทำกิจกรรมทางการตลาดให้ตรงกับกระแสความสนใจและต้องการของลูกค้า

2. โรงพยาบาลภาครัฐ จุดเด่นหลัก 2 ประการของโรงพยาบาลภาครัฐคือค่าใช้จ่ายถูก
เนื่องจากมีเงินสนับสนุนจากภาครัฐในฐานะเป็นระบบสาธารณูปโภคขั้นพื้นฐานที่ต้องให้บริการประชาชน
ประกอบกับไม่ต้องจ่ายเงินปันผลแก่ผู้ถือหุ้น จึงไม่ต้องบวกกำไรจากยอดขายจำนวนมาก
แต่เนื่องจากนโยบายประกันสุขภาพถ้วนหน้า (30 บาทรักษาทุกโรค)
โรงพยาบาลต้องรับภาระส่วนต่างระหว่างเงินเหมาจ่ายที่ได้รับกับค่าใช้จ่ายในการรักษาพยาบาลที่เกิดขึ้น
ส่งผลให้ต้องปรับเปลี่ยนการบริหารจัดการเพื่อความอยู่รอด เช่น การเปิดคลินิกนอกเวลา ราชการ
การเปิดคลิกนิกพิเศษ เป็นต้น จุดเด่นอีกประการหนึ่งคือมีแพทย์ที่เชี่ยวชาญหรือเก่งมีประสบการณ์

แต่ในขณะเดียวกันก็มีจุดอ่อนหรือข้อเสีย คือความสะดวกและความรวดเร็ว
รวมถึงการบริการของสถานที่และแพทย์,พนักงาน ก็ยังไม่มีศักยภาพเทียบเท่าโรงพยาบาลเอกชน

3.  ข้อได้เปรียบและเสียเปรียบ

    -   ข้อได้เปรียบ

    -   ทำเลที่ตั้ง โรงพยาบาล และ โรงพยาบาลในเครือ ตั้งอยู่ในทำเลที่การคมนาคม

บนถนนสายหลัก คือ ถนนพระราม 2 และถนนเพชรเกษม ซึ่งเป็นแหล่งชุมชนที่กำลังเจริญ
เป็นจุดเชื่อมของจังหวัดสมุทรสาคร สมุทรสงคราม เพชรบุรี ราชบุรี นครปฐม และกรุงเทพฯ
นอกจากนี้ พื้นที่ดังกล่าวยังเป็นเขตอุตสาหกรรม
ซึ่งโรงพยาบาลสามารถให้บริการรักษาพยาบาลแก่กลุ่มพนักงานได้ด้วย

-   การรักษาพยาบาล มีความพร้อมทั้งด้านบุคลากรและเครื่องมือแพทย์ที่ค่อนข้าง

สมบูรณ์ เมื่อเทียบกับโรงพยาบาลคู่แข่งในบริเวณเดียวกัน และเมื่อเดือนพฤศจิกายน
โรงพยาบาลในเครือแห่งใหม่ได้เปิดให้บริการโดยเป็นโรงพยาบาลเฉพาะผู้ป่วยประกันสังคม
ซึ่งจะทำให้บริษัทสามารถบริหารการบริการได้ตรงตามประเภทลูกค้าอย่างเต็มรูปแบบ

-   ภาพลักษณ์ ในสายตาของผู้ใช้บริการ บริษัทเป็นโรงพยาบาลเอกชนแห่งแรกของ

จังหวัด คุณภาพการรักษาพยาบาลได้มาตรฐาน ได้รับการยอมรับจากสังคมและชุมชน

-   ข้อเสียเปรียบ

-   ระยะทาง เนื่องจากโรงพยาบาลตั้งอยู่ใกล้กรุงเทพฯ ส่งผลให้ลูกค้าส่วนหนึ่งยัง

เดินทางไปใช้บริการกับโรงพยาบาลในเขตกรุงเทพฯ

-   ข้อจำกัดทางกฎหมาย ทำให้การประชาสัมพันธ์ หรือการจัดกิจกรรมทางการตลาด

ทำได้ไม่ต่อเนื่องและครอบคลุมได้ทุกกลุ่มลูกค้าเป้าหมาย

-   คู่แข่ง

    คู่แข่งขันหลักของโรงพยาบาลมหาชัย จะเป็น 2 ส่วน
    กลุ่มบนใช้บริการที่โรงพยาบาลเอกชนในกรุงเทพฯ
    เศรษฐกิจช่วงที่ผ่านมาทำให้กลุ่มนี้มาใช้บริการเพิ่มขึ้น
    กลุ่มกลางถึงล่างจะใช้บริการโรงพยาบาลในท้องที่และของภาครัฐ
    โรงพยาบาลมหาชัยได้ยึดหลักในการดำเนินงานอย่างแน่วแน่ โดยได้ใช้กลยุทธการแข่งขัน
    ในเชิงคุณภาพการให้บริการที่สะดวกรวดเร็วกว่า
    รวมถึงเน้นการสร้างความแตกต่างในการรักษาที่ถูกต้องทางการแพทย์มีความพร้อมของแพทย์ผู้เชี่ยวชาญหลากหลายสาขา
    และทีมแพทย์ที่สามารถรองรับผู้ป่วยฉุกเฉินตลอด 24 ชม.
    มีอุปกรณ์การแพทย์ที่ทันสมัยเหนือชั้นกว่าคู่แข่งขัน
    และการวางตำแหน่งของโรงพยาบาลว่าเป็นผู้นำการรักษาโรคเฉพาะด้านในเขต 5

    สำหรับการแข่งขันของโรงพยาบาลในเครือ โรงพยาบาลมหาชัย 2
    ซึ่งได้เปรียบในเรื่องของทำเลที่ตั้ง ซึ่งตั้งอยู่ใจกลางเขตอุตสาหกรรม มีจำนวนโรงงาน
    และสถานประกอบการต่าง ๆ จำนวนมาก
    รวมถึงแหล่งชุมชนที่อยู่อาศัยของคนชั้นกลางจำนวนมากเช่นกัน แม้จะมีโรงพยาบาลเอกชนอื่น
    เป็นคู่แข่งขันอยู่ห่างจากกันไม่มาก แต่ในเชิงการแข่งขันแล้วโรงพยาบาลมหาชัย 2
    มีข้อได้เปรียบ โดยเฉพาะในด้านต้นทุนและมีเครือข่ายคอยให้ความช่วยเหลือ
    และความพร้อมที่มากกว่า ทั้งในด้านบุคลากรทางการแพทย์ แพทย์ผู้เชี่ยวชาญเฉพาะสาขา
    และอุปกรณ์การแพทย์ที่ครบ สมบูรณ์กว่า รวมถึงทางด้านการให้บริการการต้อนรับ
    และการเอาใจใส่ ทำให้ลูกค้ามีความเชื่อมั่น และมาใช้บริการเป็นจำนวนมาก

    โรงพยาบาลแม่กลอง 2 เป็นโรงพยาบาลเอกชน แห่งเดียวในจังหวัดสมุทรสงคราม
    ตลาดมีขนาดเล็กและค่อนข้างจำกัด มีการแข่งขันที่ไม่รุนแรง
    ประชาชนส่วนใหญ่ประกอบอาชีพทางด้านเกษตรกรรม การประมง
    ซึ่งมักจะใช้บริการของโรงพยาบาลของรัฐ และโรงพยาบาลแม่กลอง 2
    จะเป็นอีกทางเลือกหนึ่งของผู้มีฐานะทางการเงิน ที่ต้องการความสะดวกรวดเร็ว
    รวมถึงความเอาใจใส่ของแพทย์ กอปรกับมีโรงพยาบาลในเครือข่ายที่อยู่ใกล้เคียง
    สามารถดูแลและให้การรักษาอย่างต่อเนื่อง ได้อย่างทันท่วงที

    โรงพยาบาลเพชรรัชต์ เป็นโรงพยาบาลเอกชนที่มีภาพลักษณ์โดดเด่นกว่าโรงพยาบาลคู่แข่ง
    เนื่องจากมีการแก้ไขปัญหาทั้งด้านการเงินและระบบการบริหารจัดการภายในในระยะเวลาอันรวดเร็ว
    ด้วยความพร้อมทั้งด้านสถานที่, บุคลากร และเครื่องมือทางการแพทย์
    ส่งผลให้มีความน่าเชื่อถือแก่คนในพื้นที่ และผลประกอบการยอดขายเติบโตมาโดยตลอด

    -   กลุ่มลูกค้าเป้าหมาย สามารถจัดแบ่งได้ดังนี้

    -   โรงพยาบาลมหาชัย ได้แก่ นักธุรกิจ ชาวประมง
        กลุ่มโรงงานอุตสาหกรรมและประชาชนทั่วไปในเขตจังหวัดสมุทรสาคร, สมุทรสงคราม,
        เพชรบุรี, ราชบุรี และประจวบคีรีขันธ์

    -   โรงพยาบาลมหาชัย 2 ได้แก่
        กลุ่มโรงงานอุตสาหกรรมหมู่บ้านจัดสรรและประชาชนทั่วไปในเขตอ้อมน้อย,สามพราน
        และเขตอื่น ๆ ในจังหวัดนครปฐม รวมถึงอำเภอที่อยู่ ทางทิศใต้ของกรุงเทพฯ เช่น
        หนองแขม บางแค เป็นต้น

    -   โรงพยาบาลแม่กลอง 2 ได้แก่ ประชาชนทั่วไปในเขตจังหวัด

    -   โรงพยาบาลเพชรรัชต์ ได้แก่ ประชาชนทั่วไปในจังหวัด ครอบคลุมถึงอำเภอหัวหิน
        จังหวัดประจวบคีรีขันธ์ และนักท่องเที่ยวที่เดินทางไปและกลับจากจังหวัดทางภาคใต้

    -   บริษัทแพทย์ไทย 88 จำกัด ได้แก่ เน้นหลักที่กลุ่มบริษัทในเครือ
        โรงพยาบาลในเขตภูมิภาคใกล้เคียง คลินิกต่าง ๆ โรงงาน โรงเรียน และ
        บริษัทห้างร้านต่าง ๆ

-   นโยบายด้านราคา

-   ในส่วนของธุรกิจโรงพยาบาล เนื่องจากภาวะเศรษฐกิจที่ผ่านมา
    ส่งผลให้ประชาชนใช้จ่ายอย่างประหยัดและสมเหตุสมผลซึ่งมีผลต่อการดำเนินธุรกิจโรงพยาบาลเอกชน
    โรงพยาบาลจึงได้กำหนดราคาโดยเน้นความคุ้มค่าและสมเหตุสมผล
    กับโปร่งใสสามารถตรวจสอบได้
    และแม้ว่าต้นทุนการดำเนินการและต้นทุนยามีการเปลี่ยนแปลงเพิ่มขึ้น
    โรงพยาบาลมหาชัยและโรงพยาบาลในเครือก็ยังคงยึดหลักนโยบายกำหนดราคาที่ได้มาตรฐานเป็นธรรมและเหมาะสม

-   บริษัท แพทย์ไทย 88 จำกัด ได้จำหน่ายยาและเวชภัณฑ์ให้แก่โรงพยาบาลในเครือ

และนอกเครือ สำหรับบริษัทในเครือจะคิดค่าบริการในอัตราต่ำกว่า
และคิดค่าบริการเพิ่มเติมสำหรับโรงพยาบาลนอกเครือและคลินิกต่าง ๆ

-   ลักษณะของลูกค้า

    บริษัทให้บริการลูกค้ารายย่อยเป็นการทั่วไป
    ดังนั้นจึงไม่มีลูกค้ารายใหญ่ที่มีการให้บริการเกินกว่าร้อยละ 30 ของรายได้ค่าบริการรวม

    โรงพยาบาลมหาชัยและโรงพยาบาลในเครือเป็นโรงพยาบาลเอกชนที่ให้บริการแก่ผู้ป่วยตลอด
    24 ชั่วโมง โดยสามารถจัดแบ่งลูกค้าได้ตามลักษณะของผู้ป่วย ดังนี้

    1. ผู้ป่วยเดินทางมาเอง (walk-in)

    2. แพทย์แนะนำมา

    3. บริษัทของผู้ป่วยได้ทำสัญญาการรักษาพยาบาลไว้กับโรงพยาบาล

    4. ผู้ป่วยประกันสังคม

    5. การส่งต่อจากเครือข่าย

  6. รถพยาบาลเคลื่อนที่

ส่วนการจัดจำหน่ายของบริษัท แพทย์ไทย 88 จำกัด นั้น ดำเนินการโดยจัดตั้งสำนักงานขึ้น

ในกรุงเทพมหานคร ทำการจัดซื้อยาและเวชภัณฑ์ตามคำสั่งซื้อ
และจัดรถส่งยาและเวชภัณฑ์โดยตรงให้กับโรงพยาบาลในเครือ โรงพยาบาลและคลินิกอื่น ๆ

3.3 การจัดหาผลิตภัณฑ์หรือบริการ

 3.3.1 ข้อมูลเกี่ยวกับวัตถุดิบ

-   แหล่งที่มาของวัตถุดิบ

    บริษัทและโรงพยาบาลในเครือทั้งหมดได้สั่งซื้อยา เวชภัณฑ์และพัสดุต่าง ๆ จากบริษัท
    แพทย์ไทย 88 จำกัด ซึ่งเป็นบริษัทย่อยแห่งหนึ่งของบริษัท ในสัดส่วนเฉลี่ยร้อยละ 95-98
    ของมูลค่าการซื้อยาและเวชภัณฑ์ทั้งหมดของแต่ละโรงพยาบาล
    และเป็นการสั่งซื้อแบบรวมศูนย์และกระจายสินค้าไปอีกทอดหนึ่งเพื่อสร้างอำนาจในการต่อรอง
    จึงทำให้ได้ต้นทุนค่ายาและเวชภัณฑ์ในราคาที่ต่ำกว่าท้องตลาด เนื่องจากการใช้ประโยชน์ของ
    Bulk purchase

    บริษัท แพทย์ไทย 88 จำกัด เป็นผู้จัดจำหน่ายยาและเวชภัณฑ์ให้แก่โรงพยาบาลในเครือ

    โดยมีวิธีการจัดซื้อยา ดังนี้

1.  จัดซื้อโดยตรง ผ่านตัวแทนจำหน่าย หรือโรงงานผู้ผลิต

2.  จัดซื้อโดยการรวมกลุ่ม ร่วมกับพันธมิตรโรงพยาบาลอื่น เพื่อเพิ่มอำนาจการต่อรองราคา

    บริษัทสามารถจัดส่งยาและเวชภัณฑ์ให้กับโรงพยาบาลในเครือได้รวดเร็วตามต้องการ
    และยังได้ประโยชน์ในการคุมสต๊อกสินค้าคงคลังด้วย

    ประเภทยาที่สั่งซื้อแบ่งได้เป็น 2 ประเภท คือ ยาที่ผลิตจากโรงงานภายในประเทศ
    ซึ่งมีแนวโน้มราคาถูกลง
    เนื่องจากภาวะการแข่งขันสูงจากปริมาณความต้องการของโรงพยาบาลรัฐตามโครงการหลักประกันสุขภาพแห่งชาติ
    ภายใต้การใช้มาตรการปฏิรูประบบบริหารเวชภัณฑ์ตามแผนแม่บทการพัฒนาสุขภาพที่ดีด้วยต้นทุนต่ำ
    รวมถึงความพยายามในการเจาะตลาดคนไข้ของโรงพยาบาล
    โดยขายยาให้กับโรงพยาบาลในราคาถูก และคาดหวังว่าจะสร้างภาพลักษณ์ให้คนไข้รู้จัก
    และสามารถทำตลาดหรือขายให้กับร้านขายยา ยาอีกประเภทหนึ่งคือยานำเข้าจากต่างประเทศ
    เป็นยาต้นแบบซึ่งมีค่าใช้จ่ายในการวิจัยและคิดค้น
    และได้จดลิขสิทธิ์จึงได้รับความคุ้มครองตามกฎหมาย ไม่มีคู่แข่ง จึงเป็นยาที่ราคาขายสูง

    สัดส่วนการซื้อยาในประเทศและต่างประเทศ (%)

  ----------------------- --------------- --------------- ----------------
  รายการ                  2551            2550            2549

  ยาผลิตในประเทศ           50              45              45

  ยานำเข้าจากต่างประเทศ     50              55              55

  รวม                     100             100             100
  ----------------------- --------------- --------------- ----------------

-   การพึ่งพิงการซื้อวัตถุดิบจากบุคคลภายนอกเกินกว่าร้อยละ 30 ของมูลค่าการซื้อวัตถุ

ดิบทั้งหมดเป็นเวลา 3 ปี ติดต่อกัน หรือ ข้อผูกพันการซื้อวัตถุดิบดังกล่าวเกินร้อยละ 30
ของมูลค่าการซื้อวัตถุดิบในอนาคต

--- ไม่มี ---

3.3.2 ผลกระทบต่อสิ่งแวดล้อม

-   การบำบัดน้ำเสีย โรงพยาบาลมีการควบคุมการระบายน้ำทิ้งตามมาตรฐานของ พระ

ราชบัญญัติส่งเสริมการรักษาคุณภาพสิ่งแวดล้อมแห่งชาติ พ.ศ. 2535
มีตารางการบำรุงรักษาภายในทุกเดือน
และตรวจสอบคุณภาพน้ำทิ้งที่ผ่านการบำบัดแล้วโดยผู้ชำนาญการภายนอกทุก 3 เดือนอย่างสม่ำเสมอ
และค่าที่ได้ก็อยู่ในมาตรฐานที่กำหนด

-   การกำจัดขยะวัสดุของเสียอันตราย จัดให้มีการฝึกอบรมเจ้าหน้าที่ที่เกี่ยวข้องกับการ

สัมผัส, จัดเก็บ, เคลื่อนย้าย และการใช้วัสดุของเสียอันตราย
รวมถึงการทิ้งขยะให้ถูกวิธีแก่ผู้เกี่ยวข้อง
รวมถึงติดตามประเมินผลด้วยโรงพยาบาลได้มีการแยกประเภทขยะทั่วไปและขยะติดเชื้อ

-   มาตรฐานคุณภาพด้านการอนุรักษ์สิ่งแวดล้อมแก่ชุมชน ผ่านการตรวจสอบ ตามเงื่อนไข

ของสมาชิกสถานพยาบาลในสังกัดของสำนักงานประกันสังคม

-   เข้าร่วมโครงการอนุรักษ์พลังงานแบบมีส่วนร่วมกับคณะวิศวกรรมศาสตร์ มหาวิทยาลัยศิลปกร
    โดยได้ตั้งคณะกรรมการประหยัดพลังงานขึ้นเพื่อหามาตรการประหยัดพลังงานของแต่ละหน่วยงาน